Dimarts que ve començarà Esplai Pasqua 2021, on hi haurà diferents activitats i espectacles destinats a xiquetes i xiquets de 3 a 12 anys
01 d’abril 2021

![Imagen 1](/media/giailefs/c_esplaipasqua.jpg)

L'activitat destinada a xiquetes i xiquets d'Infantil i Primària, Esplai Pasqua, comença dimarts que ve, 6 d'abril, fins al divendres d'eixa mateixa setmana. En esta edició s'han apuntat 90 xiquets i xiquetes d'entre 3 i 12 anys, els quals es dividiran en dos grups, 40 persones aniran al Centre Cultural Mario Monreal i 50 al Casal Jove. Esplai Pasqua, que compta amb diferents activitats com espectacles teatrals, jocs, excursions, ball, tallers temàtics i manualitats, està organitzat per la delegació de Joventut i Infància

Esplai Pasqua 2021 és un espai d'oci educatiu en el qual a través de jocs, tallers i activitats culturals es pretén que els xiquets i xiquetes, nascuts des de l'any 2009 fins al 2017, tots dos inclosos, puguen aprendre i gaudir. En esta ocasió hi haurà tres nivells, en funció de l'edat, i es desenvoluparà en el Casal Jove i en el Centre Cultural Mario Monreal. Els grups d'edat van de 3 a 5 anys; de 6 a 8; i de 9 a 12.

L'horari de les activitats és de 10.00 a 13.30 hores, amb opció d'espai de conciliació, i entre les diferents activitats podran gaudir amb cinema i tallers. Així mateix, esta activitat recull les directrius de la Generalitat Valenciana per a la realització d'activitats d'oci educatiu, regulades per la Resolució de 5 de desembre de 2020 de la Conselleria de Sanitat Universal i Salut Pública per la qual s'acorden mesures a conseqüència de la situació de crisi sanitària ocasionada per la Covid-19.

 ​

*   [](http://www.facebook.com/sharer.php?u=https://aytosagunto.es/va/actualitat/dimarts-que-ve-comencara-esplai-pasqua-2021-on-hi-haura-diferents-activitats-i-espectacles-destinats-a-xiquetes-i-xiquets-de-3-a-12-anys/ "Facebook")
*   [](http://twitter.com/share?url=https://aytosagunto.es/va/actualitat/dimarts-que-ve-comencara-esplai-pasqua-2021-on-hi-haura-diferents-activitats-i-espectacles-destinats-a-xiquetes-i-xiquets-de-3-a-12-anys/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dimarts-que-ve-comencara-esplai-pasqua-2021-on-hi-haura-diferents-activitats-i-espectacles-destinats-a-xiquetes-i-xiquets-de-3-a-12-anys/ "Linked In")
*   [](mailto:?body=https://aytosagunto.es/va/actualitat/dimarts-que-ve-comencara-esplai-pasqua-2021-on-hi-haura-diferents-activitats-i-espectacles-destinats-a-xiquetes-i-xiquets-de-3-a-12-anys/)